### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195, (+371) 29476638

Sēdes protokols Nr. 7

Rīgā 2014. gada 15.augustā

**Sēdi vada -** Tautsaimniecības padomes priekšsēdētājs A.Jaunsleinis

# **Ar balsstiesībām piedalās** - Tautsaimniecības padomes locekļi: V.Dombrovskis, J.Endziņš, M.Bičevskis, V.Krēsliņš, E.Baldzēns, J.Stalidzāne, V.Trokša, I.Šure, A.Ozolu pārstāv A.Jaunzeme.

# **Pieaicinātās personas:**

|  |  |
| --- | --- |
| Latvijas Tirgotāju asociācijas padomnieks | A.Kalniņš |
| Biedrības "Latvijas Tirgu savienība" priekšsēdētāja  | A.Šmite |
| Latvijas Zemnieku federācijas valdes priekšsēdētāja \ LOSP pārstāve | A.Hauka |
| Latvijas Pārtikas tirgotāju asociācijas izpilddirektors  | N.Krūzītis |
| Latvijas Garantiju aģentūras valdes priekšsēdētājs | K.Vasks |
| Latvijas Tirdzniecības un rūpniecības kameras pārstāvis  | J.Butkevičs |
| Latvijas Darba devēju konfederācijas pārstāve  | I.Olafsone |
| Satiksmes ministra padomnieks  | K.Briškens |
| Zemkopības ministrijas Tirgus un tiešā atbalsta departamenta Pārtikas nozares nodaļas vadītāja  | I. Mežiniece-Briede |
| Zemkopības ministrijas Veterinārā un pārtikas departamenta direktora vietniece | D.Ugare |
| Biedrības "Latvijas Auto" prezidents | V.Trēziņš |
| Biedrības “Latvijas Zivrūpnieku savienība” prezidents | D.Šmits |
| Ekonomikas ministrijas valsts sekretāra vietnieks  | A.Liepiņš  |
| Ekonomikas ministrijas ES fondu ieviešanas departamenta privātā sektora nodaļas vadītājs  | G.Silovs  |
| Ekonomikas ministra padomniece | I.Antāne |
| Ekonomikas ministrijas parlamentārā sekretāre  | I.Platonova |
| Ekonomikas ministrijas Sabiedrisko attiecību nodaļas pārstāve  | E.Rubesa-Voravko |
| Ekonomikas ministrijas Uzņēmējdarbības konkurētspējas departamenta direktore  | I.Beināre |
| Ekonomikas ministrijas Uzņēmējdarbības konkurētspējas departamenta Ārvalstu investīciju piesaistes, tūrisma un eksporta veicināšanas nodaļas vadītājs  | J.Volberts |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 09:00.

**Darba kārtība:**

* Par Krievijas izsludināto embargo noteiktām preču grupām un to sankciju ietekmi uz Latvijas tautsaimniecību.

**1.§**

**Par Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā** --------------------------------------------------------------------------------------------------

1. Jaunsleinis, V.Dombrovskis, A.Liepiņš, M.Bičevskis, K.Briškens, I. Mežiniece-Briede, I.Šure, J.Endziņš, N.Krūzītis, D.Šmits, V.Trēziņš, E.Baldzēns, A.Hauka, A.Jaunzeme, I.Olafsone)

**Ziņo:** Ekonomikas ministrs V.Dombrovskis, Ekonomikas ministrijas valsts sekretāra vietnieks A.Liepiņš, Satiksmes ministra padomnieks K.Briškens, Zemkopības ministrijas Tirgus un tiešā atbalsta departamenta Pārtikas nozares nodaļas vadītāja I.Mežiniece-Briede, Latvijas Pārtikas uzņēmumu federācijas padomes priekšsēdētāja I.Šure, Latvijas Investīciju un attīstības aģentūras Ārējās tirdzniecības veicināšanas departamenta direktore A. Jaunzeme.

**Sēdes laikā izteiktie viedokļi un nolemtais:**

 Ekonomikas ministrs informē, ka saistībā ar šo Krievijas izsludināto embargo noteiktām preču grupām un sankciju ieviešanu turpmāk reizi nedēļā tiks sasauktas Tautsaimniecības padomes sēdes, kurās Ekonomikas ministrija kopā ar Satiksmes ministriju, Zemkopības ministriju un Finanšu ministriju apspriedīs un risinās saistītos jautājumus par valsts atbalstu sankciju skartajiem uzņēmumiem šādās jomās:

1. Pārstrādes uzņēmumi (pārtika);
2. Autotransporta pārvadātāji;
3. Zemkopība.

 V.Dombrovskis informē, ka reizi nedēļā viņam ir jāinformē Ministru kabinetu par aktuālo situāciju un uzdevumu izpildi šajā jautājumā.

 Norādot uz 2014.gada 12.augusta Ministru kabineta (turpmāk tekstā – MK) informatīvajā ziņojumā "Par pasākumiem Krievijas ekonomisko sankciju negatīvo seku mazināšanai" (TA-1797-IP, TA-1785-IP) protokllēmuma 5.punktā minēto par grozījumiem likumā "Par nodokļiem un nodevām", A.Liepiņš uzsver, ka redakcionāli lēmumprojektā tiek iestrādāts punkts, kas nosaka uzņēmējiem iespēju pieteikties nodokļu pagarināšanas un sodu procentu nepiemērošanai arī tad, ja kāda valsts ir piemērojusi pret Latviju noteiktās sankcijas, jo pašreizējais MK lēmums paredz divus gadījumus, kad valsts sniedz atbalstu tiem komersantiem, kuru sankcijām pakļauto eksporta darījumu īpatsvars uz Krieviju ir lielāks par 10% no kopējā realizācijas apjoma un kuru darbība ir saistīta ar sankcijām pakļauto preču eksportu un ražošanu vismaz 10% apmērā no kopējā realizācijas apjoma vai izejvielu piegādi iepriekšminētajiem uzņēmumiem, ja sankciju ietekmē tiek lauzti piegādes vai pakalpojuma līgumi, samazināta preces vai pakalpojuma iepirkuma (piegādes) cena.

 M.Bičevskis aicina Finanšu ministrijai sniegt konkrētu informāciju, kad tiks organizēta Valsts ieņēmumu dienesta sanāksme ar iesaistītajiem komersantiem, kāda rīcība būs iespējama un vajadzīga līdz likuma grozījumu iesniegšanai MK un pēc to pieņemšanas.

 Ministrs informē, ka MK jau ir atbalstīti noteikumi, kas paredz jaunas prasības “Nacionālās pārtikas kvalitātes shēmas” produktiem par jaunas preču zīmes dizainu un produkta atpazīstamību pēc bordo krāsas norādes jeb “bordo karotītes”. „Bordo karotīte” zīmi ražotāji un tirgotāji pēc brīvas izvēles varēs izmantot savu preču marķēšanai, bet Latvijas Tirdzniecības un rūpniecības kamera tuvākajā laikā veidos informatīvu kampaņu sabiedrībai par Latvijas preču pozicionēšanu iekšējā tirgū, lai veicinātu atpazīstamību tām precēm, kuras skārušas Krievijas embargo sankcijas.

J.Endziņš norāda, ka atbalsta LIAA papildus aktivitātes eksporta veicināšanā, vienlaikus norādot nepieciešamību atbalstīt biedru organizētas individuālās vizītes un to izmaksu segšanu, ja šīs vizītes organizē ar biedrību starpniecību, kā arī aktivitātes saistībā ar darījumu partneru meklēšanu, izdevumus paredzot pie attiecināmajām izmaksām.

 Pieņemt zināšanai A.Jaunzemes sniegto informāciju un piedāvātos priekšlikumus turpmākai rīcībai no Latvijas Investīciju un attīstības aģentūras puses, kas būtu sekojoši:

1. Pārstāvniecību ārvalstīs izveide (LIAA pagaidu pārstāvniecības, nozares, produktu grupu pagaidu pārstāvniecību izveide);
2. Aģentu/konsultantu piesaiste produktu virzīšanai tirdzniecības ķēdēs, veikalos;
3. Eksporta veicināšanas aktivitātes (Latvijas uzņēmumu tirdzniecības misiju organizēšana, Latvijas nacionālie stendi, ienākošo ārvalstu iepircēju vizīšu organizēšana, biznesa semināru un tīklošanas pasākumu organizēšana, specifiski eksporta apmācību semināri Latvijā);
4. Nozaru, produktu grupu mārketinga kampaņas mēdijos;
5. Valsts mārketinga kampaņas (Latvijas dienas - Azerbaidžānā, Uzbekistānā, Kazahstānā, Baltkrievijā).

 Ņemot vērā pašreizējā pārdales finansējuma sadalījumu no ES fondu līdzekļiem ārējo tirgu apgūšanai, ministrs informē, ka šie līdzekļi vairāk attiecas uz tām nozarēm un uzņēmumu grupām, kas iedalās pēc sekojošas shēmas:

1. Tieši skartie uzņēmumi, kas ietilpst to produktu klāstā, kuru eksportēto produkciju nosaka Krievijas embargo sankcijas;
2. Pakārtoti, nākamie riska grupā skartie uzņēmumi;
3. Visi uzņēmumi, kas eksportē uz Krieviju;
4. Visi pārējie.

 M.Bičevskis aicina MK un iesaistītās ministrijas pēc katras valdības sēdes sniegt detalizētu informāciju par valdības sēžu laikā pieņemtiem lēmumiem, lai industrijai, komersantiem un iesaistītājām pusēm ir skaidri valdības turpmākie soļi pašreizējā situācijā.

 Pieņemt zināšanai, ka nākamās Tautsaimniecības padomes sēdes tiek organizētas videokonferences veidā ik nedēļas ceturtdienās plkst.9:00 Latvijas Pašvaldību savienības ēkā, Mazā pils ielā 1. Sīkāka informācija tiks nosūtīta Tautsaimniecības padomes locekļiem elektroniski uz e-pastiem.

Sēdi slēdz plkst. 11:15.

Sēdes vadītājs A.Jaunsleinis

Sēdes protokolētāja D.Freimane